钦定古今图书集成/方舆汇编/职方典/第1380卷 > 寺观附
## 钦定古今图书集成/方舆汇编/职方典/第1380卷 > 寺观附

本府。〈琼山县附郭。〉

天宁寺　在城外北一里西厢。宋建为天南寺，元更今名。明洪武癸酉，僧录司差人照例归并原无名额庵堂作一寺因拆天宁堂殿宇于今址，建两廊普庵、六祖讲堂。丁丑，指挥桑昭捐赀重建。永乐间，知府王修扁其门曰“海南第一禅林。” 宣德间，知府程莹以湫隘，又辟地迁其构于后为观音阁。于旧址重建大雄宝殿，暨诸楼阁、法藏、斋堂、僧舍咸备。御史唐舟《记》。万历戊寅，知府唐可封建亭于正殿后，名曰“万寿。” 乙巳，地震倾圮。知府翁如遇重建万寿亭，僧普宥护印，募修正殿。尚书王弘诲有记。

三清观　在北城外天宁寺左。宋名天庆观，元改今名。明永乐癸巳，照磨廖均锡重建。知府王修扁曰“琼台仙境。” 中设道纪司，有田一十八丁，后有玉皇阁。

皇清康熙壬子年，道士石静一，武庠生孙光宗募众。

重建

地藏宫　，在天宁寺左。明万历三十四年，尚书王弘诲同乡人募创神像两廊，筑十王殿。

皇清顺治间，总兵高进库倡捐，同僧澄湛募化重修。

三元宫　原在小北门内，商人张朝肃捐建。后乡宫盛尚志同商钱中节等募建，改移于北城外河边。上有玉皇阁，后有观音庵。张氏捐田三丁，为香灯之费。崇祯间，举人冯嘉遇捐修。金粟庵　在金粟泉上。明万历四十三年，知府谢继科创建，以祀金粟如来、观音。谢郡守买胡大勋田，土名“黄铁” 等，共十一坵，价银三十两，每年租米三石六斗七升。许大没官田土名“六角井” 等田共三十一坵，每年租米十三石七升。侯可赞推入田土名“洗马桥” 等共三坵，每年租米一石九斗一升，经署府事推官傅作霖委勘丈苗分贴收租，为书院会课及庵中养赡等费，付僧收管。

白衣庵　在城北海口，官路五里，清惠亭侧。明万历戊申，知府倪栋建亭，乡人募立。

皇清顺治间，署分巡兵学道戚元弼募首黄鼎等复

创建南桥之右，亦名曰《白衣庵》。

海口观音庵　在海口所南门内。明万历年间，乡人募缘修。

三山庵　在郡东五十里苻离都惠通泉侧，即宋苏东坡历至饮泉处也。今废。

大士庵　在总府之左。明崇祯庚辰，推官罗其纶建。今改“准提阁。”

莲华庵　在东关内。明崇祯年间，指挥李开永妻王氏，系尚书王弘诲之女，捐资创建。

真如庵　在郡治西门外，林庙之左。

西竺庵　在北门外

下窑文昌塔　在郡城北三里许下窑村前。明万历间，知府凃文奎、给事许子伟及乡士夫同建。乙巳地震崩颓，给事子伟重修，未完而卒。侧有敬事堂、文昌阁、关王庙，置田一十五丁，以为塔田。按塔，火星也，宜建于东南，今建北，文风不复大振。堪舆家尝谓“火居水位，文星克陷” ，此其验欤。似宜移置，改去塔名，仍以为给谏塔。其境内尚有丁村、张吴、东岸、苍驿买、椰石山、雷虎塔市及三元峰、雁塔，半属元时僧无我并乡人所建，今俱废。按：雁塔及下村塔，乃一郡文治所关。雁塔峙于两学，前为两学文笔。丁村塔在府治丁方，又为府治寿星，似宜修举。

澄迈县

辑瑞庵　在县南四十里。

西门塔　在里桥左，元时建。

锺村前塔　在县西四十三里。举人锺秀建学前塔。

美椰二塔　在辑瑞庵前。一座八角，一座四角。那驿塔　在县南十五里。元时李文英建。龙光塔　在傥驿都，明万历间创建。

于利塔　在县东，明天启间，庠生王一默建。《文昌县》。

“紫云庵　” 在城南紫贝山上。

象山庵　去城四十里，多寻都，乡绅林有鹗建“乐籁庵　” ，与象山庵隔溪相对，僧体空建《会同县》。

聚奎塔　在县西南半里许。知县卢章创，王弘诲有铭。

觉林禅院　：在马岭。康熙癸卯年募建。

三宝堂　康熙九年，知县曹之秀同训导梁英裘及绅衿捐创。按《县志》作“三教堂。”

临高县

潭流庵　在县西二十里，宋建。

大海庵　在县西东塘都那罹村。元至正间，乡人苻真琚建。石座、石壁、《碑记》俱存。

儋州

开元寺　在城东

三清观　在城东南

昌化县

宁寿寺　在县东

三清观　在县东，今废。

万州

天宁寺　在州城西

三清观　在州城东

陵水县

双容寺　离城五里

崖州

天宁寺　在城西，俗呼“同佛寺。” 明洪武间，千户李旺移建于此。见有《碑记》。

三清观　在州西，元建。明洪武间，千户洪征修。。